चोटों की समस्या से जूझ रहे फ्लिंटॉफ ने लॉर्ड्स मैच से पहले कहा था कि यह उनके करियर की अंतिम टेस्ट सीरीज होगी। इंग्लैंड के कप्तान एंड्रयू स्ट्रॉस ने अभ्यास मैचों में फ्लिंटॉफ को उचित जगह ही इस्तेमाल किया। उन्होंने कहा कि हम फ्रेड को ज्यादा ओवर गेंदबाजी नहीं कराना चाहते और वह भी जब तब परिस्थितियां उसके माफिक नहीं हों। लेकिन अगर हम जीतने की ओर बढ़ रहे हों तो वह उपयुक्त गेंदबाज होगा। हम उससे इसी तरह के प्रयास की उम्मीद करेंगे।